Audi RS2

Audi RS2 Avant bola limitovaná edícia vysokovýkonného päťdverového a päťsedadlového kombi, ktoré vyrábala automobilka Audi od marca 1994 do júla 1995.ETKA official factory data Bol navrhnutý počas partnerského vzťahu joint venture medzi automobilkami Audi AG a Porsche a postavený na základe Audi 80 Avant, a bol prvým "RS" automobilom Audi,Audi of America Press Site 25 Years of Audi Quattro  22 February 2005 a takisto prvým z ich vysokovýkonných Avant modelov (kombi); používa najvýkonnejšiu a najdôkladnejšie prepracovanú verziu zo všetkých päťvalcových radových prepĺňaných motorov od Audi.

Plánovaný bol takisto ako Avant aj sedan, ktorého sa vyrobili iba 3 kusy.

Hoci nebol vo veľkých počtoch exportovaný mimo Európu, s výnimkou niektorých štátov ako Hongkong, Južná Afrika, Brazília a Nový Zéland, RS2 si pôsobivo nazhromaždil prívržencov po celom svete, a je často považovaný za vozidlo, ktoré definitívne pevne zaviedlo automobilku Audi do polohy výrobcu praktických vysokovýkonných vozidiel: jeho kombi karoséria, sedenie pre päť osôb, a 'quattro' pohon všetkých kolies ako štandard pre každodenné komfortné jazdenie a aj pri zlých poveternostných podmienkach.

 Prehľad 
RS2 je produkt spoluvývojového projektu medzi automobilkami Audi a Porsche, založený na Audi 80 Avant a postavený na platforme Volkswagen Group B4. Bol poháňaný upravenou verziou 2,2-litrového radového päťvalcového 20-ventilového prepĺňaného motoru. Tento motor poskytoval výkon 232 kW/315 koní pri 6500 ot/min. Hoci veľa základných dielov vyrobilo Audi, montáž prebiehala v Porsche v závode Rossle-Bau v Zuffenhausene v Nemecku, ktorý bol k dispozícii po ukončení výroby Mercedes-Benz 500E, ktorý vyrábala automobilka Porsche na základe zmluvy. V závode Rössle-Bau sa tiež vyrábalo slávne Porsche 959.

Rovnako ako ostatné vozidlá aj 5-valcový radový motor RS2 bol založený na pohonnej jednotke, ktoré Audi už vyrábalo, hoci Porsche ho značne upravil; štandardné KKK turbodúchadlo bolo vymenené za väčšie spolu s vysokovýkonným medzichladičom a vstrekovačmi s väčším prietokom, novo navrhnutými vačkovými hriadeľmi, účinnejším sacím systémom a nízkotlakovým výfukovým systémom, ktorý nahradil štandardný systém. Nová, firmou Bosch dodávaná riadiaca jednotka motora, ktoré riadi motor.

S takým výkonom k dispozícii RS2 zrýchľuje z 0 na 100 km/h za 4,8 sekundy a dosahuje maximálnu rýchlosť 262 km/h (elektronicky obmedzená) a to aj napriek hmotnosti viac ako 1600 kg. V cestnom teste vykonanom v roku 1995, britský automobilový magazín Autocar nameral zrýchlenie z 0 na 48 km/h za 1,5 sekundy, čo potvrdilo, že bol rýchlejší ako McLaren F1 a tiež monopost Formuly 1 Jacquesa Villeneuva v tej dobe.

6-rýchlostná manuálna prevodovka (prevodové pomery - 1. st: 3.500, 2. st: 1.889, 3. st: 1.320, 4. st: 1.034, 5. st: 0.857, 6. st: 0.711) bola jedinou prevodovkou v ponuke. Stály pohon všetkých kolies na základe diferenciálu Torsen, quattro bol štandardom. Na prednej a zadnej náprave je konvenčný 'otvorený' diferenciál, s pomerom 4,111, aj keď na zadnej náprave má elektromechanickú uzávierku.

Brzdy a pruženie navrhnuté automobilkou Porsche nahradili štandardné vybavenie z Audi 80, avšak Bosch antiblokovací systém (ABS) bol ponechaný. Predné brzdy sú vybavené buď radiálne odvetranými kotúčmi s priemerom 302 mm a hrúbkou 32 mm s použitím strmeňov so štyrmi protibežnými piestami, alebo 'upravená' verzia s použitím väčším brzdových kotúčov (ktoré sú dostupné len pri 17" diskoch) s priemerom 322 mm a hrúbkou 32 mm s kvalitnejšími brzdovými doštičkami. Zadné brzdy charakterizujú radiálne odvetrané brzdové kotúče s priemerom 299 mm a hrúbkou 24 mm, takisto so 4-piestovými brzdovými strmeňmi Brembo a 'upravenou' možnosťou s rovnakou veľkosťou kotúčov, ale krížom vŕtaných spolu s kvalitnejšími brzdovými doštičkami. Ručná brzda pôsobí na brzdy zadných kolies a pozostáva z káblom ovládaného systému 'drum in disc'.

 Referencie 

 Pozri aj 
 Audi S a RS modely
 Audi 80

 Iné projekty 

 Externé odkazy 
Audi.com Audi webstránka

RS2
Kategória:Porsche
Kategória:Automobily s pohonom 4 × 4
Kategória:Športové automobily
Kategória:Kombi
Kategória:Automobily strednej triedy